### | | | | --- | --- | | | | | --- | | **Byråd** 30. april 2019 Sagsnr. 710-2019-12176 Dok.nr. 710-2019-87760 Sagsbehandler DPJBOJ | | 53.                 Regnskab 2018 - Årsberetning - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Lov om kommunernes styrelse samt bekendtgørelse om budget- og regnskabsvæsen, revision m.v. |

###

**SAGENS INDHOLD**

Byrådet skal i denne sag godkende regnskabet for 2018 og
fremsende det til kommunens revision. Job og Økonomi har udarbejdet
årsberetning 2018 med tilhørende bilag. Resultatopgørelsen for 2018 fremgår af
nedenstående oversigt.

|  |  |  |  |
| --- | --- | --- | --- |
| **Mio. kr.**  **(- = mindreudgifter / merindtægter og kasseforøgelse)** | **Oprindeligt Budget 2018** | **Regnskab 2018** | **Afvigelser regnskab -oprindeligt budget** |
| Finansiering | -2.700,8 | -2.672,2 | 28,6 |
| Drift | 2.609,1 | 2.586,9 | Cecilie Overgaard |
| Renter | 4,9 | -10,2 | -15,1 |
| **Ordinære poster i alt** | **-86,8** | **-95,5** | **-8,7** |
| **Særlige poster** |  |  |  |
| Anlæg | 127,6 | 129,6 | 2,0 |
| Curt Eriksen – overførsler mellem årene | 11,2 | -10,8 | Boris Mathiasen |
| Mindreudgift – forsikrede ledige | -17,0 | -29,6 | -12,6 |
| Øvrige særlige poster | -36,1 | -36,1 | 0,0 |
| **Særlige poster i alt** | **85,7** | **53,1** | **-32,6** |
| **Finansposter** | **13,3** | **22,2** | **8,9** |
|  |  |  |  |
| ***Resultat ekskl. jordfor-syning og ældreboliger*** | ***12,2*** | ***-20,2*** | ***-32,4*** |
|  |  |  |  |
| **Jordforsyning** | **-17,9** | **12,8** | **30,7** |
| ***Resultat skattefinansieret område*** | ***-5,7*** | ***-7,4*** | ***-1,7*** |
|  |  |  |  |
| **Ældreboliger** |  |  |  |
| Anlæg og drift | 27,4 | 38,5 | 11,1 |
| Lånoptagelse, afdrag m.v. | -28,9 | Mathias Andreasen | -6,3 |
| **Ældreboliger i alt** | **-1,5** | **3,3** | **4,8** |
|  |  |  |  |
| ***Effekt på***  ***Kassebeholdningen*** | ***-7,2*** | ***-4,1*** | ***3,1*** |

**ØKONOMI**

**Ordinære poster**

De ordinære poster består af finansieringsindtægterne,
drift, og renter. I det oprindelige budget blev der budgetteret med et overskud
på 86,8 mio. kr. på de ordinære poster. Regnskabsresultatet viser et overskud
på 95,5 mio. kr., hvilket er 8,7 mio. kr. større end oprindeligt budgetteret.

Det større overskud på de ordinære poster skyldes færre indtægter
på finansieringssiden på 28,6 mio. kr., færre udgifter til driften på 22,2 mio.
kr. samt netto merindtægter til renter på 15,1 mio. kr. Merindtægten på 15,1
mio. kr. i 2018 på renter skyldes overvejende, at Favrskov Kommune har modtaget
13,8 mio. kr. i udlodning ved salget af HMN Naturgas A/S, som frigives over en
10 årig periode.

Mindreindtægten på finansieringssiden skyldes primært, at
kommunens bloktilskud er blevet reduceret med 18,4 mio. kr. som følge af, at
udgifterne til indkomstoverførsler på landsplan og i [adresse] har været mindre
end forventet. Samtidig blev Favrskov Kommunes bloktilskud reduceret med 5,8
mio. kr. som følge af en lavere pris- og lønudvikling.

Herudover har Favrskov Kommune efterbetalt 4,3 mio. kr. til
regionerne vedrørende den aktivitetsbestemte medfinansiering for 2017 inden for
sundhedsområdet.

Mindreudgifterne på driften på 22,2 mio. kr. kan i hovedtræk
forklares med færre udgifter til indkomstoverførsler på 39,2 mio. kr.
Mindreudgifterne skal ses i sammenhæng med reduktionen af kommunens bloktilskud
på 18,4 mio. kr.

De færre udgifter til indkomstoverførsler skyldes
hovedsageligt færre udgifter til beskæftigelsesindsatsen, integrationsprogram
og introduktionsforløb, førtidspension, kontanthjælp til udlændinge omfattet af
integrationsprogrammet samt flere udgifter til jobafklaring og ressourceforløb.

Omvendt har der i 2018 været merudgifter til handicap og
psykiatri på 12,3 mio. kr. og til ældreområdet på ca. 9 mio. kr.

På
handicap- og psykiatriområdet skyldes merforbruget primært stigende udgifter
til yngre borgere med behov for et botilbud. Hertil kommer merudgifter til
borgere med BPA-ordninger (Borgerstyret Personlig Assistance). Budgettet for
2019 er udvidet med 8,3 mio. kr. på handicap- og psykiatriområdet.

På
ældreområdet er den væsentligste årsag til merforbruget stigende udgifter til
køb af pladser på andre kommuners plejecentre. Hertil kommer merudgifter i
hjemmeplejen som følge af flere visiterede timer til borgere, der bor i eget
hjem. Budgettet for 2019 er udvidet med 7,3 mio. kr. på ældreområdet.

**Særlige poster og finansposter**

I det oprindelige budget blev der budgetteret med en udgift
på 85,7 mio. kr. på de særlige poster. Regnskabsresultatet viser en udgift på 53,1
mio. kr., hvilket er 32,6 mio. kr. mindre end oprindeligt budgetteret.

Mindreforbruget på de særlige poster skyldes hovedsageligt,
at kommunens institutioner (decentraliseringsaftaler) og øvrige områder har
overført en større opsparing end forventet i budgettet.

I budgettet var der afsat en pulje på 11,2 mio. kr. til
institutionernes forbrug af opsparede midler. Budgetpuljen er ”neutraliseret”
af en modpost under finansposter, som er den væsentligste forklaring på
finansforskydningerne under finansposter.

Decentraliseringsaftalerne samt øvrige områder med
overførselsadgang mellem årene har opsparet yderligere 10,8 mio. kr. til
serviceudgifter i 2018, hvilket medfører et mindre forbrug på 22,0 mio. kr. i
forhold til det oprindelige budget.

Herudover har der været færre udgifter til forsikrede ledige
på 12,6 mio. kr. på grund af lavere ledighed en forventet.

Endelig er der anvendt 129,6
mio. kr. til anlægsinvesteringer på det skattefinansierede område ekskl.
jordforsyningen, hvilket er et merforbrug på 2,0 mio. kr. i forhold til det
oprindelige budget.

**Jordforsyningen**

Jordforsyningen viser samlet færre indtægter på 30,7 mio.
kr. i forhold til det oprindelige budget. De færre indtægter skyldes primært,
at et forventet salg af en storparcel er udsat til 2019, og at der er foretaget
et ekstraordinært afdrag på lån på jordforsyningsområdet på 7,4 mio. kr.

**Ældreboliger**

Ældreboliger viser et samlet merforbrug på 4,8 mio. kr. i
forhold til oprindeligt budget. Merforbruget skyldes primært tidsforskydning i plejecenterbyggeriet
i [adresse] i Hammel fra 2017 til 2018.

**Effekt på kassebeholdningen**

Resultatopgørelsen viser, at der har været en
regnskabsmæssig forøgelse af kassebeholdningen på 4,1 mio. kr.

Opgøres kassebeholdningen som et 12 måneders gennemsnit er
likviditeten reelt blevet styrket med 72,2 mio. kr. i 2018. Den gennemsnitlige
kassebeholdning udgjorde således 453,7 mio. kr. ved udgangen af 2018.

Af den gennemsnitlige kassebeholdning er der disponeret 370
mio. kr. Heraf vedrører 186,4 mio. kr. overførsel af uforbrugte budgetbeløb på
anlæg og drift fra 2018 til 2019. Endvidere er der reserveret 23,6 mio. kr. til
arbejdsskadeerstatninger og hensat 32,5 mio. kr. til kommunens ældreboliger og
Favrskov Provsti. Endelig er Budget 2019-22 finansieret med et kasseforbrug på
127,5 mio. kr.

**INDSTILLING**

Direktøren for Job og Økonomi indstiller til Byrådet:

1.
At Årsberetning 2018 og bilagsdel
godkendes

2.
At Årsberetning 2018 og bilagsdel
fremsendes til revisionen.

**BESLUTNING**

***Økonomiudvalget, 23. april 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Årsberetning 2018 | 710-2019-84395 |
| Regnskab 2018 - Bilagsdel | 710-2019-89556 |